Theodor vegret seg mot å opprette en egen kirkeprovins med metropolitansetet i York og ordinerte selv biskoper til East Anglia (Bisi), Rochester (Putta), Wessex (Hlothhere) og Mercia (Ceadda). Ettersom det på samme tid gikk tilbake med den iro-skotske misjon, klarte Theodor, som var den første som hadde klart å legge kirken i de angelsaksiske områder under Canterburys overhøyhet, også å etablere dette på en måte som skulle vedvare etter hans egen tid. Dermed hadde han etablert den første kirke med romersk struktur utenfor middelhavslandene.